google/wiki40b huggingface dataset:
Cláudio Hummes

Bakgrunn

Cláudio Hummes er av tysk opprinnelse; begge foreldre stammet fra landsbyen Buch i Hunsrück i det vestlige Tyskland. Etter alminnelig skolegang sluttet Cláudio Hummes seg til fransiskanerordenen og studerte først i Brasil, deretter ved Antonianum i Roma, og ved det økumeniske institutt i Genève. Han tok doktorgrad i filosofi.

Prest

Hummes ble presteviet i 1958. Som prest tilbake i hjemlandet underviste han først i filosofi ved fransiskanernes seminar i Garibaldi, så ved seminaret i Viamao og så ved den pavelige høyskole i Porto Alegre. I mange år var han den brasilianske katolske bispekonferanses rådgiver i økumeniske spørsmål. Ut over dette innehadde han en rekke ledelsesverv i fransiskanerordenen.

Biskop

Fra 1975 til 1998 var Hummes biskop av Santo André. I 1996 ble han erkebiskop av Fortaleza, og to år etter erkebiskop av São Paulo.
I 2000 var Hummes med på å få fransiskaneren og frigjøringsteologen Paulo Suess fjernet fra sin lærestol i São Paulo.

Kardinal

Pave Johannes Paul II gjorde ham også til kardinal, i 2001. Som tegn på kirkelig pluralisme var Hummes i januar 2002 med på den kanoniskje forsoning med Lefebvre-tilhengeren Licínio Rangel og hans utnevn else til apostolisck administrator av et Roma direkte understilt personalprelatur.
I oktober 2006 ble han forflyttet til Vatikanet som ny prefekt for Kongregasjonen for kleresiet, hvor han gikk av i 2010 med pensjon.
Superkilen

Superkilen er en park på Nørrebro i København som strekker seg fra Nørrebrogade til Tagensvej.
Parken er utviklet i samarbeide mellom tegnestuen Bjarke Ingels Group, kunstnergruppen Superflex og landskabsarkitektene Topotek1 fra Berlin. Den består av segmentene Den Røde Plads, Det Sorte Marked og Den Grønne Park og har gjennomgående gang- og sykkelstier samt to plasser. Her finnes reklamer, benker, sykkelstativ, kumlokk m.m. fra forskjellige land og områder som Marokko, Armenia, USA, Zanzibar og Skandinavia for å nevne noen. Enkelte av områdets lokale beboere har reist sammen med Superflex til land som har hatt en særlig betydning for dem, for å finne effekter og inventar som kunne passe inn i parken.
Superkilen er anlagt på et tidligere baneområde, og hadde offisiell åpning fredag den 22. juni 2012.
Skålformede spenner

Skålformede spenner, også kjent som ovale spenner, er en type smykker som er karakteristisk for yngre jernalder i Norden. De er bygget opp som en fibula med et halvrundt skall over bøylen. Formen kan minne om et skilpaddeskall, og de kalles da også tortoise-shaped brooches på engelsk. 
De første spennene av denne typen finnes i tidlig merovingertid, da ganske små og med glatt skall. De ble etter hvert dekorert i dyrestil, noen av de tidligste får form av et krypdyrliknende dyr. Ved overgangen til vikingtiden får spennene dekor i mer konvensjonell flatedekkende dyreornamentikk. I løpet av 900-tallet  kommer de dobbeltskallede spennene, der selve spennen har glatt overflate, og et ekstra skall over med gjennombrutt dekor i sene dyrestiler.
Spennene hører sammen med datidens kvinnedrakt, serk med en fotsid overkjole festet med bånd over skuldrene. Båndene festes til forstykket av kjolen med en skålformet spenne på hver side. Midt mellom dem var det vanlig med en tredje spenne, men da av en annen type.
I Norge ble skålformede spenner blant annet produsert i Kaupangen i Skiringssal.
Tour Down Under 2009

Tour Down Under 2009 var den ellevte utgaven av Tour Down Under. Rittet ble arrangeret i og rundt Adelaide fra 20. til 25. januar 2009. Det var andre gang rittet hadde ProTour-status. 18. januar gikk Cancer Council Classic som ikke talte med i sammendraget. Det ble vunnet av Robbie McEwen.
Alle 18 ProTour-lagene deltok, i tillegg til Team UniSA-Australia. Lance Armstrong debuterte for Astana i sitt første profesjonelle sykkelritt siden han la opp i 2005. Regjerende mester André Greipel startet med å vinne første etappe, men på 3. etappe fikk han en skulderskade og måtte bryte. Australieren Allan Davis, den eneste syklisten som har deltatt i alle utgavene av Tour Down Under, vant tre etapper og rittet sammenlagt.
Boeing C-17 Globemaster III

Historie

Sent på 1970-tallet lette det amerikanske forsvaret etter en enkelt arvtager til alle transportfly da i tjeneste.  Programmet het Advanced Medium STOL Transport, men ble avlyst og erstattet av programmet C-X under Carter-administrasjonen.  En konkurranse ble utlyst i desember 1979, og kravene var blant annet et fly som skulle kunne levere relevant kamputrustning over interkontinentale avstander; lande og ta av på 3 000-fots rullebaner; foreta luftslipp av soldater og utrustning og at det skulle kunne manøvreres på små rullebaner.  Boeing, Lockheed og McDonnell Douglas kom med en rekke forslag til løsning.  Douglas Aircraft Company, på den tiden en del av McDonnell Douglas, vant konkurransen i august 1981.
C-17 hadde sin jomfrutur 15. september 1991.  Flyet fløy først fra flybasen Charleston i Sør-Carolina med 437th Airlift Wing og 315th Airlift Wing (Air Force Reserve).

Bruk i kamp

C-17 Globemaster III sammen med C-5 Galaxy gjennomførte 11 400 tokt under forberedelsene til Operasjon Iraqi Freedom.  C-5-fly gjennomførte omtrent 900 færre tokt, men fraktet totalt mer last.  C-17 tok gjennomsnittlig 33,1 tonn last per tokt.  På tross av det høye tempoet i operasjonene så var de nær uten ulykker.
For første gang i historien ble det foretatt luftslipp av tunge hæravdelinger rett inn i en kampsone.  En kampklar M1A1 Abrams stridsvogn ble lastet ut og gikk rett i strid.  På et senere slipp ble også fem M1 stridsvogner, fem M2 Bradley stormpanservogner og 15 M113 pansrede personellkjøretøyer sendt fra Ramstein i Tyskland til Bashur i Irak.
For første gang ble også en stor hæravdeling satt inn fra luften, da 173. luftbårne brigade ble sluppet over Nord-Irak.
Platycrepidius

Utseende

Middelsstore, avlange, noe spoleformede, blanke, brokete smellere, gjerne farget i rødt, gult og svart. Antennene er tynne, litt sagtakkede, omtrent så lange som hode + pronotum. Pronotum er rundet, nærmest klokkeformet, litt bredere enn dekkvingene, bakhjørnene bakovertrukne. Dekkvingene har fine punktrader.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen.

Utbredelse

Slekten er utbredt i Sør-Amerika.
Refused

Refused er et musikkalbum med Linda Kvam, utgitt i 1998 av plateselskapet Norske Gram. Dette er hennes debutalbum som soloartist. Albumet ble produsert av Mats Johanson
Etterbrenner

En etterbrenner er en tilleggskomponent som er montert på enkelte jetmotorer, primært på militære fly, for å skape en midlertidig ekstra skyvekraft. Etterbrennere brukes også i vedovner for å gjøre dem mer energieffektive og redusere luftforurensningene og faren for pipebrann. I naturen forekommer en lignende prosess i ildvirvler.

Etterbrennere i fly

Hensikten til etterbrenneren i en jetmotor er å skape en midlertidig ekstra skyvekraft. Det kan være i situasjoner som ved avgang eller i kamp. Dette fungerer ved at det blir tilført ekstra drivstoff i jetmotorens luftutstrømning fra turbinen. Dette drivstoffet antennes av de varme eksosgassene og tilfører betydelig ekstra skyvekraft i jetmotoren.
Rommet bak den siste utblåsningsturbinen vil fungere som en rakettmotor ved at det ekstra tilførte drivstoffet forbrenner og gir ekstra trykk, temperatur og høyere hastighet på utblåsningsgassen. Utblåsingsrøret for jetmotoren bør være endel lenger dersom etterbrenner skal brukes, og utformingen av utblåsningsrøret må ha endel fellestrekk med rakettmotorene.
Bruk av etterbrenner innebærer stort forbruk av drivstoff og mer støy. Det er derfor sjelden aktuelt unntatt ved avgang fra korte rullebaner slik som hangarskip, og under kamp.

Etterbrennere i vedovner

I vedovner brukes etterbrennere for å øke virkningsgraden og redusere luftforurensningene og faren for pipebrann. Disse kan også ettermonteres i eldre ovner.
Herse

Herse (av norrønt hersir, kanskje avledet av herr i betydningen «flokk») var en gammel norsk høvdingtittel som ble brukt fram til rundt år 1050. Det ser ut til at «herse» var et gammelt rangsbegrep fra ættesamfunnets tid som gikk av bruk etter hvert som kongemakten styrket sin stilling.
Snorre Sturlason skriver i Harald Hårfagres saga i Heimskringla at kong Harald satte inn en jarl i hvert fylke og at hver «[…] skulle ha under seg fire herser eller flere, og hver av dem skulle ha tjue marks veitsle; hver jarl skulle stille seksti hærmenn i kongens hær, og hver herse tjue mann.» Bugge nevner at de jarler og herser som Harald Hårfagre satte inn, var kongens stedfortredere og skatteinnkrevere.
På Olav den helliges tid synes hersetittelen å ha gått ut av bruk, og hersene erstattet av lendmenn som i større grad fikk sin makt fra kongen og ikke fra det gamle ættesamfunnet.
I islandssagaene nevnes en rekke vestlandske stormenn med hersetittel, for eksempel Erling Skjalgsson.
Centre national de la recherche scientifique

Centre national de la recherche scientifique (CNRS) er Frankrikes største og mest fremstående offentlige forskningsinstitusjon. Den har 32 000 ansatte og et budsjett på 3,4 milliarder euro (2019).
Hovedsetet er i Paris, men det har forskningsstasjoner over hele Frankrike.
Det har også representasjoner utenlands, i Bonn, Brussel, Hanoi, Johannesburg, Moskva, Beijing, Santiago de Chile, Tokyo, Tunis og Washington D.C.
Etnofuturisme

Etnofuturisme er en estisk kunstnerisk og litterær tankeretning som skal gi svar på spørsmålene om hvordan et lite folk kan bevare sin kultur og sitt språk. Spørsmålet er særlig aktuelt i Russland, hvor de finsk-ugriske folkeslagene er under en kraftig russifiseringspress.
Den etnofuturistiske løsningen er å redde den gamle kulturens basale verdier ved å blande den med moderne elementer. Dette skal føre til at det opprinnelige kommer det kosmopolitiske og urbane i møte. 
Ideen ble fremmet av esterne i flere etnofuturistiske kongresser. Den første fant sted i 1994. Alle finsk-ugriske folk har vært representert på disse kongressene.
Hans Nielsen

Liv

Etter å ha gått i kjøpmannslære tok Nielsen private dramatimer hos Albrecht Schoenhals og Erwin Ziegel. I 1932 fikk han sin scenedebut ved Hamburger Kammerspielen. Opptredener i Augsburg, Kiel, Leipzig, Berlin, München og Düsseldorf fulgte så.
Han fikk i 1937 sin spillefilmdebut i produksjonen Daphne und der Diplomat. I de påfølgende årene opptrådte han i store produksjoner som Heimat (sammen med Zarah Leander), Friedrich Schiller – Triumph eines Genies (sammen med Horst Caspar) og Der große König (sammen med Otto Gebühr). 
Etter krigen grunnla Nielsen kabaretgruppen Die Außenseiter og spilte i revyer av Günter Neumann. Med sin rolle i Helmut Käutners drama In jenen Tagen (1947) gjenopptok han sine gamle kinosuksesser.
Han spilte høyesterettsjustitiarius sammen med Curt Goetz i hans satire Hokuspokus, forsvaradvokat i Gestehen Sie, Dr. Corda, en kommissær i Christopher Lees Sherlock Holmes und das Halsband des Todes, politisjef i Scotland Yard jagt Dr. Mabuse og høyesterettsjustitiarius i Heinz Rühmanns Jugendrichter. Han spilte med Curd Jürgens og Lilo Pulver i Conrad Ferdinand Meyer-filmatiseringen Gustav Adolfs Page, som Don Pedro Alvarez i Karl May-filmene Der Schatz der Azteken og Die Pyramide des Sonnengottes videre i Edgar Wallace-filmatiseringen Das indische Tuch, Das Phantom von Soho og Die Tür mit den sieben Schlössern – i sistnevnte sågar som toppskurk. 
Fra 1948 arbeidet Nielsen også utstrakt med dubbing og lånte stemmen sin ut til berømte skuespillerkollegaer skuespillerkolleger som Fred Astaire (Ein süßer Fratz og Daddy Langbein), Gary Cooper (inkludert Gegenspionage), Errol Flynn (inkludert Robin Hood, König der Vagabunden, Die Liebesabenteuer des Don Juan og Herr des Wilden Westens), Cary Grant (Hexenkessel), Rex Harrison (Cleopatra), Phil Silvers (Es tanzt die Göttin), David Niven (inkludert Des Königs Dieb), Tyrone Power (inkludert Im Zeichen des Zorro og In den Klauen der Borgia), James Stewart (inkludert hans Oscar-vinnende rolle i Die Nacht vor der Hochzeit og Anatomie eines Mordes), Robert Taylor (Quo vadis?), Spencer Tracy (Malaya) og Orson Welles (Citizen Kane).
Han spilte også Major Barre i de kontroversielle adapsjonene Und ewig singen die Wälder og Das Erbe von Björndal av Trygve Gulbranssen Bjørndaltrilogi.
På grunn av sitt utseende spilte Nielsen ofte eldre i sine roller, enn det han var i virkeligheten. Hans Nielsen døde i 1965 av leukemi. Nielsen ble 53 år gammel. Han ligger gravlagt i Berlin ved Friedhof Heerstraße i bydelen Westend.
Norsk Blues Union

Norsk Blues Union (NBU) er en sjangerorganisasjon for norske bluesklubber og bluesfestivaler samt spillesteder som slutter seg til NBUs formål. Norsk Blues Union bestod i oktober 2016 av 59 medlemsklubber med til sammen ca 7 000 enkeltmedlemmer.

Kjerneområde

NBU har som overordnet mål å skape et rikt miljø for blues i Norge. NBU har som intensjon å øke kjennskapen til blues og beslektede musikkformer i Norge gjennom konserter og faglig virksomhet knyttet til sin drift.

Historie-organisasjon

NBU ble opprettet 27.april 1997 etter grundig forarbeid av aktive ildsjeler i det norske bluesmiljøet. Ved oppstart bestod NBU av 23 bluesklubber. NBU har siden den gang hatt en formidabel tilvekst.  
Ved årsmøtet 2011 ble Norsk Blues Union etablert som en selvstendig organisasjon etter at tidligere moderforbund Norsk Rockforbund har besluttet å ikke lenger jobbe sjangerrettet for bluesen, men heller være en sjangernøytral arrangørorganisasjon. Et enstemmig årsmøte stemte for å etablere NBU som selvstendig organisasjon.
BluesNews er Norsk Blues Unions medlemsorgan. http://www.bluesnews.no/  Alle medlemmer av en bluesklubb tilsluttet NBU abonnerer på BluesNews som en del av sitt medlemskap. 
Alle spillesteder, bluesklubber og bluesfestivaler som oppfyller Norsk Blues Unions formålsparagraf kan bli medlem i organisasjonen etter søknad.
Felix Schnyder

Karriere

Schnyder studerte jus og ble ansatt i den sveitsiske utenrikstjenesten i 1940. Han var stasjonert i Moskva, Berlin og Washington D.C. I 1958 ble han utnevnt til Sveits' FN-ambassadør (Permanent Observer) i New York og i denne sammenhengen ble han valgt til styreleder i UNICEF i 1960. Denne stillingen hadde han til han ble utnevnt til FNs høykommissær for flyktninger i 1960.
Torghatten-ulykken

Ulykkesundersøkelse

Flyhavarikommisjonen undersøkte ulykken og avga sin rapport 28. august 1989.
Rapporten påpeker at nedstigningen på siste del av innflygingen ble påbegynt om lag 4 nautiske mil for tidlig. Dermed kom flyet under høyden for sikker terrengklaring og kolliderte med stigende terreng. Kommisjonen kunne ikke angi noen sikker grunn til at nedstigningen ble iverksatt så tidlig. Det påpekes at besetningen unnlot fullt ut å forholde seg til gjeldende bestemmelser og prosedyrer. Det synes også som selskapets egenkontroll ikke tilstrekkelig hadde fanget opp visse svakheter knyttet til prosedyrer og praksis i selskapet. Dette kan ha påvirket holdningen til en sunn cockpit-disiplin og gjensidig kontroll mellom besetningsmedlemmene negativt. Navigeringen av fartøyet ble dermed ikke fulgt opp og gjennomført på en tilfredsstillende måte.
Leirvik

Beliggenhet, virksomheter og annet

Leirvik ligger på sørøstkysten av øya Stord og er regionssenter i Sunnhordland. Byen er et gammelt trafikknutepunkt. Her passerer kystbussen som knytter byen til Stavanger, Haugesund og Bergen, og det går hurtigbåter østover mot Kvinnherad, Skånevik og Ølen. Fylkesvei 544 går ut av sentrum, der den møter europavei 39 mellom Bergen og Stavanger.
På Leirvik ligger Stord sjukehus, Stord vidaregåande skule, Sunnhordland tingrett og Høgskolen Stord/Haugesund. Leirvik har mange arbeidsplasser innen verftsindustri (Aker Stord), og en betydelig leverandørindustri innen olje og gass. Lokalavisen Sunnhordland utkommer i Leirvik.
Stord Lufthamn Sørstokken ligger 12 km. vest for Leirvik. Mellom Leirvik og flyplassen ligger tettstedet Sagvåg.
Forsøksdyrutvalget

Organisasjon

Forsøksdyrutvalget besto av syv faste medlemmer med personlige varamedlemmer. Det ble oppnevnt av Mattilsynet for fire år av gangen. Medlemmene skulle ha kompetanse innen veterinærmedisin, humanmedisin, biologi, praktisk forsøksdyrvirksomhet, genteknologi og jus, fortrinnsvis med domstolsbakgrunn og erfaring fra offentlig forvaltning. Et medlem ble oppnevnt etter innspill fra dyrevernorganisasjonene.
Still Fallin'

Still Fallin' er et musikkalbum med Ole Ask, utgitt i 2006.
Volvo Ocean Race

Volvo Ocean Race (tidligere Whitbread Round the World Race) er en regatta som har vært holdt siden 1973. Fram til 2005 ble regattaen holdt hvert fjerde år, og deretter hvert tredje år. Regattaen regnes som en av de mest krevende i seilsporten og ruten har i alle løp gått sør om Kapp Horn.
Knut Frostad har vært kaptein på to båter, «Innovation Kvaerner» og «Djuice Dragons». Og fra og med 2008–09 regattaen har han vært direktør for Volvo Ocean Race.
Ischnopsyllidae

Utseende

Siden disse loppene stort sett lever på mørke steder er de gjerne bleke på farge. Øynene er mer eller mindre reduserte.

Liv og utvikling

Disse artene er knyttet til flaggermus. Larvene lever i flaggermuskolonier, mens de voksne insektene også kan finnes på flaggermus som er ute og flyr.

Utbredelse

Familien er utbredt i alle verdensdeler.
Briand-Kellogg-pakten

Briand-Kellogg-pakten (offisielt: General Treaty for Renunciation of War as an Instrument of National Policy, også kalt Parispakten) var en internasjonal pakt, oppkalt etter Frankrikes og USAs utenriksministre Aristide Briand og Frank Kellogg. Pakten, som bandt de undertegnende makter til ikke å benytte angrepskrig som et middel for å løse internasjonale konflikter, ble undertegnet 27. august 1928 i Paris av av en lang rekke land, blant andre Frankrike, USA, Australia, Canada, India, Storbritannia, Polen, Tyskland, Italia og Japan. 
Pakten trådte i kraft 24. juli 1929 men ble brutt allerede i 1931 av Japans invasjon av Mandsjuria, 1936 av Italias krig mot Abyssinia og av  Nazitysklands angrep på Polen i 1939. 
Briand-Kellogg-pakten var et av grunnlagene i Nürnbergprosessen for tiltalepunktet forbrytelse mot freden.
Norgesmesterskapet på ski 2003

Norgesmesterskapet på ski 2003 var norgesmesterskapet i de nordiske grenene skihopping, langrenn og kombinert.
Mesterskapet ble arrangert i Molde, Meråker og Lillehammer.

Sprint

Dato: 31. januar
Sted: Molde

5 km klassisk

Dato: 30. januar
Sted: Molde

10 km skiatlon

Dato: 28. mars
Sted: Meråker

15 km fristil

Dato: 1. februar
Sted: Molde

30 km klassisk

Dato: 30. mars
Sted: Meråker

3 x 5 km stafett

Dato: 2. februar
Sted: Molde

Sprint fristil

Dato: 31. januar
Sted: Molde

10 km klassisk

Dato: 30. januar
Sted: Molde

15 km skiatlon

Dato: 28. mars
Sted: Meråker

30 km fristil

Dato: 1. februar
Sted: Molde

50 km klassisk

Dato: 30. mars
Sted: Meråker

3 x 10 km stafett

Dato: 2. februar
Sted: Molde
Ivan Bunin

Litterær karriere

I mai 1887 ga Bunin ut sitt første dikt, «Tiggere på landsbygden» (på russisk: «Деревенские нищие») i det litterære magasinert Rodina i St. Petersburg. I 1891 ga han ut sin første novelle, «Landlig skisse» (på russisk «Деревенский эскиз») i journalen Russkoye Bogatstvo. I januar 1889 flyttet han til Orjol for å jobbe med den lokale avisen Orlovsky Vestnik, først som redaksjonsassistent og senere som faktisk redaktør. Dette lot han publisere diktene og novellene hans på en lett måte i avisen. Der møtte han Varvara Pasjtsjenko og ble forelsket i henne. I august 1892 flyttet de til Poltava og bodde i huset til broren hans Julij, i bytte mot at Ivan skulle hjelpe Julij med å finne en jobb i den lokale administrasjonen. Bunins debut diktsamling, Dikt (1887–1891) ble gitt ut i 1891 i Orjol. Noen av artikkelene, diktene og novellene hans ble også gitt ut i noen tidsskrifter i St. Petersburg. I 1894 reiste han mye rundt i Ukraina, han dro rundt for å finne inspirasjon til tekstene sine, han likte landets musikk og landsbyer, og mente at landet hadde «sjel».
I 1895 besøkte Bunin den russiske hovedstaden for første gang. Han dro dit for å møte flere kjente forfattere fra tiden, blant annet Nikolaj Mikhajlovskij, Sergej Krivenko, Anton Tsjekhov (som han ble godt kjent med og senere ble en god venn med), Alexandr Ertel, poetene Konstantin Balmont og Valerij Brjusov. I 1899 ble han venn med Maksim Gorkij, som han dedikerte diktsamlingen Fallende løv til. En annen som Bunin var inspirert av var Leo Tolstoj, som han møtte i Moskva i 1894. Riktig nok var ikke Tolstoj like glad for å ha Bunin i nærheten som Bunin var for å være i Tolstojs nærhet. Han kom nesten i fengsel for å forstyrre Tolstoj i en svært høy grad.
Stiftelsen Trondhjems Borgerlige Realskole

Stiftelsen Trondhjems Borgerlige Realskole er en norsk stiftelse med formål å «medvirke til opplæring og undervisning i samsvar med den til enhver tid gjeldende lovgivning og legge til rette for opprettholdelse av en rasjonell og tidsmessig skole i Stiftelsens bygninger, samt å ivareta og videreføre Stiftelsens kulturhistoriske tradisjoner.»
Stiftelsen ble opprettet 18. mars 1778 med en grunnkapital på 4000 riksdaler fra forretningsmannen Hilmar Meinckes legater.
I tillegg til å eie eiendom for skole benyttes avkastningen av stiftelsens midler til aktiviteter og tiltak som kan bedre det sosiale miljø for elever og ansatte ved skolen, stipendier for elever og ansatte, m.m.
Stiftelsen styres av en direksjon bestående av fem medlemmer, derav en representant for familien Meinckes, én prest utpekt av biskopen i Nidaros, én lærer ved Trondheim katedralskole, én representant med næringslivserfaring utpekt av Trondhjems Handelsstands Forening og én representant utpekt av Trondheim kommune.  Rektor ved Thora Storm videregående skole (tidl. Gerhard Schønings skole) fungerer som stiftelsens sekretær og forretningsfører,  og en ansatt ved skolen fungerer som stiftelsens regnskapsfører.
FCK Håndbold

FCK Håndbold (Football Club København Håndbold) var en dansk håndballklubb. Den ble stiftet 1. juli 2002 og opphørte i 2010. Den tilhørte PARKEN Sport & Entertainment A/S sammen med bl.a. fotballklubben FC København. Klubbens herrelag spilte i Jack & Jones Ligaen, mens kvinnelaget spilte i GuldbagerenLigaen. Herrelaget ble seriemester i sesongen 2007/2008. Damelaget vant cupvinnercupen i håndball i 2009, og både herre- og damelaget vant den danske cupen i 2010. 
De norske landslagsspillerne Steinar Ege, Erlend Mamelund, Thomas Drange og Einar Sand Koren spilte for klubbens herrelag, og den tidligere, norske landslagskeeperen Cecilie Leganger samt Linn-Kristin Riegelhuth spilte for damelaget.
Etter sesongen 2009/2010 fusjonerte herrelaget med AG Håndbold til AG København. Damelaget ble lagt ned.
Penalus

Utbredelse

Arten er utbredt i Papua Ny-Guinea.
Douglas Fairbanks jr.

Biografi

Douglas Fairbanks, Jr. var sønn av skuespilleren Douglas Fairbanks og dennes første hustru Anna Beth Sully. Da han var 10 år ble foreldrene skilt Douglas Jr bodde sammen med sin mor kortere perioder i Paris, London og California.